
74.   AARGANG 


SANDHEDENS  MAGT  OG  INDFLYDELSE. 

(Tale  af  Dr.  John  A.   Widtsoe  af  de  Tolvs  Raad,  holdt  den 
5.  Oktober  1923  i  Salt  Lake  City.) 

Mine  kære  Brodre  og  Sostre;  jeg  er  meget  lykkelig  over  at 
være  i  Stand  til  at  bære  mit  Vidnesbyrd  om  Inspirationen  af 
de  Ord,  der  blev  sagt  i  Formiddagsmodet.  Præsident  Grants 
Aabningstale  gjorde  et  dybt  Indtryk  paa  mig,  og  for  mig 
synes  det,  ligesom  for  en  af  Stavpræsidenterne,  at  vi  sjældent 
har  haft  en  saadan  Lejlighed  til  at  erkende,  i  hvor  umiddel- 
bar Forbindelse  Herrens  Profet,  der  nu  staar  som  Hovedel 
for  Kirken,  er  med  den  guddommelige  Indflydelse,  under 
hvilken  vi  véd,  at  denne  Kirke  ledes.  Med  inderlig  Glæde 
lagde  jeg  ogsaa  Mærke  til  de  stadige  Hentydninger  til  den 
store  Begivenhed,  der  fandt  Sted  i  Staten  New  York  for  lidt 
over  et  Hundrede  Aar  siden  —  en  af  de  virkeligt  store  Be- 
givenheder i  Verdens  Historie. 

En  Bemærkning  af  Præsident  Penrose  mindede  mig  om  en 
Udtalelse  til  mig  for  ikke  ret  længe  siden  af  en  af  mine  unge 
Venner,  der  har  studeret  Mormons  Bog.  Han  sagde:  »Jeg  har 

anvendt  en  Del  af  min  Tid  til  Studiet  af  de  forhistoriske 
Ruiner  i  Syd-  og  Nordamerika,  og  disse  udgør  en  vidunder- 
lig Stadfæstelse  af  Mormons  Bogs  Sandhed.  Men.«  tilføjede 
han  paa  en  overbevisende  Maade,  »eftersom  jeg  læste  og  stu- 
derede Mormons  Bog,  kom  jeg  til  den  Slutning,  at  jeg  ikke 
behøver  Sandheden  af  denne  vidunderlige  Bog  stadfæstet  gen- 
nem forhistoriske  Folkeslags  Efterladenskaber,  hvor  de  end 
findes,  thi  jeg  har  opdaget,  at  Bogen  i  sig  selv  er  et  Vidnes- 
byrd om  dens  Sandfærdighed.«  Jeg  glædede  mig  over  at  høre 
denne  unge  Mand  bære  et  saadant  Vidnesbyrd,  thi  deraf 
vidste  jeg,  at  han  havde  lært  den  største  Lektie,  som  kommer 
til  ethvert  Medlem  af  denne  Kirke,  der  formedelst  Aandens 
Vidnesbyrd  for  sig  selv  erfarer,  at  dette  i  Sandhed  er  Guds 
Værk.  Det  er  en  uimodsigelig  Kendsgerning,  at  har  vi  med 
store,  betydningsfulde  Sandheder  at  gøre,  da  indeholder  saa- 
danne  Sandheder  i  sig  selv  Beviserne  for  deres  Rigtighed. 
Det  vil  sige,  man  behøver  ikke  at  gaa  andre  Steder  hen  for  at 
faa  Sandheden  stadfæstet.  Dette  er  en  af  Særegenhederne  ved 
Jesu  Kristi  Evangelium,  thi  indenfor  dette  findes  alle  de  Be- 
viser, som  et  Menneske  kan  behøve  som  Grundlag  for  et  le- 
vende, fuldkomment  og  vedvarende  Vidnesbyrd  om  Sand- 
heden af  dette  Værk. 

Naar  vi  læser  Pagtens  Bog,  den  kostelige  Perle,  eller  andre 
Skrifter,  komne  til  os  gennem  Profeten  Joseph  Smith,  da 
lægger  vi  Mærke  til  denne  underfulde  Ejendommelighed,  at 
hver  Aabenbaring  i  sig  selv  indeholder  et  Vidnesbyrd  om 
dens  Sandhed.  Man  behøver  ikke  at  gennemsøge  Verden  efter 
Beviser  for  Sandheden  af  dette  Værk.  Beviserne  findes  inden- 
for Værket  selv. 

Det  forekommer  mig,  at  vi  i  Engelen  Moronis  Besøg  til  Pro- 
feten Joseph  Smith  har  et  Eksempel  paa  den  Kendsgerning,  at 
Sandheden  i  sig  selv  indeholder  Beviserne  for  dens  egen  Ægt- 
hed. Det  kan  synes  unødvendigt  at  sige  dette  til  Sidste-Dages 
Hellige,  men  især  unge  Mennesker,  og  sommetider  ogsaa  de 
ældre,  har  ofte  den  Mening,  at  de  maa  søge  vidt  omkring  for 

at  finde  Beviser  for  Sandheden  af  Aabenbaringerne  til  Joseph 
Smith.  Jeg  er  bleven  dybt  paavirket  ved  at  læse  —  hvad  jeg 
har  læst  saa  ofte  —  Profeten  Joseph  Smiths  ligefremme, 
ukunstlede  Beretning  om  Moronis  Besøg  tilligemed  de  indre 
Beviser  for  denne  Beretnings  Sandfærdighed.  Læg  for  Eks- 
empel Mærke  til,  som  omtalt  af  Præsident  Penrose,  at  Engelen 
kom  i  Lys,  ikke  i  Mørke.  Sandhed  kommer  altid  i  Lys;  den 
kan  ikke  komme  i  Mørke.  Den  kommer  ikke  indhyllet,  ma- 
skeret eller  uformeligt.  Den  kommer  ikke  i  det  skjulte  og 
hemmelighedsfuldt,  men  i  det  klare  Daglys  eller  i  et  Lys, 
klarere  end  Dagen,  der  gør  den  tydelig  og  forstaaelig  for  det 
menneskelige  Sind.  Det  har  altid  for  mig  været  et  Bevis  paa 
Sandheden  af  Josephs  ligefremme  Beretning,  at  Profeten  i  al 
Oprigtighed  erklærer,  at  Moroni  kom  omgivet  af  Lys,  at  Mo- 
ronis Form  og  Skikkelse  viste  sig  i  dette  Lys,  eftersom  Pro- 
fetens Øjne,  formedelst  den  Kraft,  der  hvilte  paa  ham,  var  i 
Stand  til  at  se,  hvad  der  foregik  i  Værelset. 

Selve  Beretningen,  naturlig  og  ligetil,  er  et  ypperligt  Lite- 
raturprodukt,  der  giver  Læseren  Overbevisningen  om,  at 
denne  Mand  fortæller  den  ukunstlede  Sandhed,  netop  det, 
han  saå;  netop  det,  han  vidste  havde  fundet  Sted.  Mennesker, 
der  fortæller  Usandhed  og  forsøger  at  bedrage  deres  Med- 
mennesker, taler  sjældent  med  den  uforbeholdne  Tydelighed 
og  med  den  jævne  Ligefremhed,  der  kendetegner  denne  for- 
træffelige Beretning  om  Moronis  Besøg,  hvilken  findes  i  den 
kostelige  Perle. 

Præsident  Penrose  henledte  ogsaa  Opmærksomheden  paa 
den  vidunderlige  pædagogiske  Fremgangsmaade,  som  Moroni 
anvendte.  Engelen  kom  for  at  undervise  den  unge  Profet  om 
de  Ting,  som  han  var  sendt  for  at  bringe  til  Verden.  Tre; 
Gange  gentog  han  de  samme  Lærdomme,  og  Natten  var  til 
Ende,  da  han  for  tredie  Gang  forlod  ham.  Udmattet  efter  den 
lange  Nattevaagen  gik  han  dog  ud  for  at  arbejde  i  Marken, 
da  Engelen  for  fjerde  Gang  kom  til  ham.  Og  som  for  at  over- 
bevise den  unge  Mand  om,  at  dette  ikke  havde  været  et  nat- 

ligt  Fantasifoster,  kom  Engelen  nu  i  fuldt  Daglys,  i  Solens 
klare  Skær  og  gentog  de  samme  Ting. 

Jeg  har  været  Lærer  i  mange  Aar,  og  jeg  maa  hojligen  be- 
undre den  kloge  Undervisningsmetode  anvendt  af  Engelen 
Moroni,  da  han  belærte  den  unge  Joseph  om  det  store  Værk, 
som  han  skulde  paabegynde  i  denne  Verdenshistoriens  sidste 
Periode.  Dette  er  et  andet  Bevis  paa  Sandfærdigheden  af  Be- 
retningen om  dette  mærkelige  Syn.  Denne  17  Aar  gamle 
Dreng  havde  ingen  forudgaaende  Erfaring  eller  Uddannelse, 
der  kunde  gøre  det  muligt  for  ham  at  opdigte  og  fremlægge 
for  Verden  et  saa  ypperligt  og  med  Pædagogikens  Love  over- 
ensstemmende System,  som  indeholdes  i  denne  Beretning  om, 
hvorledes  Joseph  blev  undervist  af  Engelen  Moroni. 

Det  har  været  sagt,  og  jeg  tror  med  Rette,  at  dersom  nogen 
med  Eftertanke  vil  læse  Beretningen  om  det  forste  Syn,  om- 
talt i  Formiddags  af  Præsident  Grant,  i  hvilket  Faderen,  den 
Almægtige,  og  hans  Son  Jesus  Kristus  viste  sig  for  Drengen 
i  Skoven  ved  Palmyra,  og  i  Forbindelse  dermed  læse  om 
Engelen  Moronis  Besog,  da  vil  de  i  disse  to  Begivenheder  i 
Kirkens  Historie  finde  Spirerne  til  alt,  hvad  der  senere  skete  i 
Profeten  Joseph  Smiths  Liv.  Lige  ved  Begyndelsen  af  Pro- 
fetens Livsgerning,  før  Kirken  blev  oprettet,  blev  hele  Frem- 
tiden forberedt,  ligesom  et  Frøkorn,  der  lægges  i  Jorden, 
frembringer  en  fuldstændig  Plante.  De  Fro,  der  blev  saaet  i 
Profetens  Sind  og  opfattet  af  hans  Forstand  under  de  to  forste 
store  Aabenbarelser,  indeholdt  Spirerne  til  alt,  hvad  Profeten 
skulde  bringe  frem  gennem  sit  Liv,  eller  hvad  vi  bringer  frem 
i  vore  Dage.  Dette  er  ogsaa  for  mig  et  overbevisende  Vidnes- 
byrd om  Sandheden  af  alt,  hvad  der  henhører  til  Profeten 
Joseph  Smiths  Livsgerning.  Hvorhen  vi  end  vender  os,  hvad 
vi  end  berører  af  det,  han  udførte,  kommer  den  Overbevisning 
til  alle,  som  vil  læse  og  tænke  uhildet,  at  her  var  et  Men- 
neske, som  saa,  som  vidste,  som  fortalte  Sandheden,  som  ikke 
var  i  Stand  til  at  lyve,  og  som  intet  Forsøg  gjorde  paa  at  ud- 
smykke, forandre  eller  forøge  det,  der  var  kommet  til  ham. 

Alle  disse  Ting  og  mange  flere,  forbundne  med,  hvad  der 
fandt  Sted  for  hundrede  Aar  siden,  og  som  vi  mindes  ved 
denne  Konference,  er  ikke  alene  vidunderlige,  men  én  Ting 
frem  for  alle  andre  faar  os  til  ligesom  at  fole  den  guddomme- 
lige Beskaffenhed  af  hele  Tildragelsen.  Ved  hvert  af  Besøgene 
gennem  Natten,  paa  et  vist  Tidspunkt,  der  ikke  nærmere  be- 
tegnes for  os  i  den  af  Joseph  givne  Beretning,  citerede  Enge- 
len Moroni  Vers  fra  Bibelen.  Visse  Citater  blev  givne,  ligesom 
de  findes  i  Bibelen,  men  enkelte  andre  blev  læst  anderledes. 
En  især  blev  forandret  i  en  saadan  Grad,  at  den  findes 
blandt  Aabenbaringerne  i  Pagtens  Bog,  2.  Kapitel:  »Se,  jeg 
vil  aabenbare  Præstedømmet  til  dig  ved  Profeten  Elias' 
Haand,  forend  Herrens  den  store  og  forfærdelige  Dag  kom- 
mer; og  han  skal  plante  Fædrenes  Forjættelser  i  "Børnenes 
Hjerter,  og  Børnenes  Hjerter  skulle  vendes  til  Fædrene.  Om 
dette  ikke  blev  saa-ledes,  vilde  den  ganske  Jord  blive  lagt  al- 
deles ode  ved  hans  Komme.«  Moroni  havde  vist  Drengen  et 
Billede  af  Fortiden,  af  Nutiden  og  af  Fremtiden;  af  noget,  der 
havde  sket,  noget,  der  skete,  og  som  skulde  ske.  Derefter  blev 
denne  17  Aars  Dreng  undervist  om,  at  Guds  Præstedommes 
Fuldmagt  vilde  være  nodvendig  ved  Udførelsen  af  det-,  der 
var  blevet  ham  vist.  Tegningen  til  en  Jernbane  kan  let  ud- 
arbejdes, men  der  skal  Kapital  til  for  at  bygge  en  Jernbane. 
Drengen  blev  underrettet  om,  at  det  store  Arbejde,  der  var 
blevet  aabenbaret  til  ham  i  Løbet  af  den  lange  Nat  og  den 
følgende  Dag,  kun  kunde  udføres  formedelst  Pærstedømmets 
Myndighed,  øg  at  denne  Fuldmagt  vilde  række  tilbage  til 
Fortiden  for  at  frelse  dem,  der  var  dode  uden  at  adlyde  Lo- 
ven. Elias  skulde  vende  Børnenes  Hjerter  til  Fædrene  og 
Fædrenes  Hjerter  til  Børnene.  Ved  denne  Lære  bliver  alle 
Tidsperioder  samlede  til  en,  alle  Begivenheder  gjort  til  Led 
i  en  stor,  fremadskridende  Plan.  Alle  Ting  og  Tider  er  for- 
enet med  Gud  som  Hovedet.  Eftersom  denne  Læresætning 
udvikles,  bliver  den  maaske  den  mest  betydningsfulde  af  alh 
Principperne    aabenbarede    i    disse    de    sidste    Dage    genne11 

Profeten  Joseph  Smith.  Behøver  jeg  at  sige,  at  den  Kends- 
gerning, at  denne  Læresætning  behøvedes  til  at  sammenføje 
og  forene  alle  Moronis  øvrige  Principper  og  Lærdomme,  er 
et  stort  Vidnesbyrd  om  Sandheden  af  Profetens  Beretning 
om  Moronis  Besøg? 

Har  Sværdet,  Kanonen  eller  andre  Krigsredskaber  været 
bestemmende  for  Menneskeslægtens  Udvikling?  Nej.  En  Sand- 
hed, en  sand  Idé,  fremført  paa  Jorden,  har  altid  været  Kær- 
nen i  ethvert  Fremskridt.  Menneskene  havde  glemt  Kristi 
Evangelium.  Da  kom  Kristus  og  nedlagde  sit  Liv  for  at  frelse 
Verden,  og  blandt  andre  Sandheder  forkyndte  han  den,  at 
Mennesket  ikke  skal  sove  for  evigt  i  Graven.  Denne  herlige 
Sandhed  om  evigt  Liv,  der  saaledes  kom  frem  i  Verden,  har 
virket  forandrende  paa  Menneskenes  Liv  i  næsten  to  tusinde 
Aar.  Den  har  baade  foraarsaget  og  standset  Krige,  men  Føl- 
gerne af  Nationernes  Krige  har  været  ubetydelige  i  Sammen- 
ligning med  Indflydelsen  af  den  store  Sandhed,  at  Mennesket 
skal  leve  igen  efter  Døden.  Ligeledes  blev  en  anden  stor  Sand- 
hed gennem  Joseph  Smith  bragt  ud  over  Jorden,  nemlig  den, 
at  under  Præstedømmet  er  der  en  Sammenslutning  af  alle 
Tidsperioder,  og  at  de  Døde  ikke  alene  skal  leve  igen,  men 
at  de  kan  opnaa  det,  som  de  gik  Glip  af  her  paa  Jorden,  thi 
Præstedømmets  Magt  har  ingen  Begrænsninger,  men  er 
uendeligt.  Derfor  bygger  vi  Templer.  Denne  Sandhed  be- 
gynder allerede  at  omdanne  Menneskers  Anskuelser,  og  med 
Tiden  vil  den  hjælpe  til  at  omskabe  vor  krigshærgede  Ver- 
den. Sandheder  styrer  Menneskehedens  Skæbne,  enten  de 
anerkendes  eller  ej. 

De,  der  har  Sandhed,  er  ikke  bange;  de  er  frygtløse  og  fri- 
modige. Sidste-Dages  Hellige  har  Sandhed,  derfor  er  del- 
ingen Frygt  i  deres  Hjerter.  Enhver  Side  af  denne  Kirkes 
Historie  vidner  om  dens  Sandhed.  Enhver  Linie  i  den  hel- 
lige Skrift  forkynder  Sandheden  af  dette  store  Sidste-Dages 
Værk.  Ethvert  Kapitel  i  denne  Kirkes  Historie  fra  Profeten 
'oseph    Smith    til    Profeten   Heber   J.    Grant    forkynder   den 

samme  Sandhed.  Med  Sandhedens  Sværd  skal  vi  vinde  den 
Kamp,  hvortil  Gud  har  kaldet  os.  Jeg  husker,  at  jeg  som 
Dreng  læste  nogle  trøsterige  Ord  i  Pagtens  Bog.  Lad  mig  til 
Slutning  læse  dem  her.  Som  ungt  Menneske  nærede  jeg  ofte 
Frygt,  sommetider  for  Mennesker,  men  oftere  for  de  mørke 
Kræfter  udenfor.  Jeg  tænkte  ofte  paa,  om  dette  forfulgte  Folk 
mon  vilde  blive  i  Stand  til  at  udføre  alt  det,  der  var  det  til- 
tænkt. Da  fandt  jeg  under  Læsningen  af  Pagtens  Bog  følgende 
Skriftsteder,  der  har  været  en  Glæde,  en  Trøst  og  en  Op- 
muntring til  mig  hele  mit  Liv,  thi  Herren  sagde  til  sit  Folk 
i  Harmony,  Pensylvanien,  før  Kirken  var  organiseret: 

»Frygter  derfor  ikke,  lille  Hjord,  gører  godt;  lad  Jord  og  Helvede 
forene  sig  imod  eder;  thi  dersom  I  ere  byggede  paa  min  Klippe, 
kunne  de  ikke  faa  Overhaand.  Se,  jeg  fordømmer  eder  ikke;  gaar 
bort  og  synder  ikke  mere.  Udfør  med  Alvorlighed  det  Arbejde,  jeg 
har  befalet  eder.  Se  hen  til  mig  med  hver  Tanke.  Tvivl  ikke,  frygt 
ikke.  Betragt  Vunderne  i  min  Side  og  Naglegabene  i  mine  Hænder 
og  Fødder;  vær  bestandige,  hold  mine  Befalinger,  og  I  skulle  arve 
Himmeriges  Bige.« 

Hvad  bryder  vi  os  om  Bagvaskeren  eller  Løgneren;  hvad 
bryder  vi  os  om  Fjenden,  der  rejser  sig  for  at  bekæmpe  os  i 
Udøvelsen  af  vor  hellige  Gerning?  Vi  har  Sandheden,  det 
mægtigste  Vaaben,  som  Gud  har  givet  sit  Folk,  og  vi  skal 
vinde  til  sidst,  dersom  vi  udfører  de  Ting,  som  Gud  har  for- 
langt af  os.  Maa  vi  være  stærke  i  Guds  Gerning,  maa  vi  være 
frygtløse  og  uforsagte,  beder  jeg  i  den  Herre  Jesu  Kristi  Navn. 
Amen. 


STRØTANKER. 

Fattige  Folk  anser  altid  deres  rige  Slægtninger  for  at  være 
gerrige. 

Uvidenhed  er  støjende  og  taabelig;  Intelligens  er  beskeden, 
men  iagttagende.  Dit  gode  Arbejde  vil  blive  set  og  paaskønnet 
af  de  Intelligente. 


NAAR  VI  BEDE  OM  VISDOM. 

Hovedprincippet  i  de  Sidste-Dages  Helliges  religiøse  Tro  er, 
at  Bibelens  Gud  er  en  Aabenbarelsens  Gud,  hvilket  vil  sige,  at 
han  vil  give  Visdom  til  alle,  som  beder  ham  derom  i  Tro 
»uden  at  tvivle«.  Joseph  Smith  var  enfoldig  nok  til  at  tro  dette 
og  bad  Gud  om  at  vise  ham,  hvilket  af  de  forskellige  Kirke- 
samfund var  det  rette.  Resultatet  var,  at  Faderen  og  Sonnen 
viste  sig  for  ham  som  Svar  paa  hans  Bøn.  Han  modtog  Be- 
falinger og  Lofter  vedrorende  Oprettelsen  af  Jesu  Kristi  Kirke 
og  Paabegyndelsen  af  Tidernes  Fyldes  Husholdning. 

Gud  horer  enhver  Bøn  om  Visdom,  opsendt  til  ham  i  Tro 
uden  at  tvivle,  men  ikke  alle  er  i  Stand  til  eller  beredt  paa 
at  modtage  den  Visdom,  de  behover,  paa  den  Maade,  som 
Herren  vælger  at  give  den  til  dem.  Ved  Tanken  om  det  vid- 
underlige Syn,  som  Profeten  Joseph  modtog,  da  han  bad  om 
Visdom,  er  det  kun  naturligt,  at  mange  Sidste-Dages  Hellige 
haaber  og  venter,,  at  deres  Bønner  om  guddommelig  Vejled- 
ning vil  blive  besvaret  ved  en  eller  anden  vidunderlig  Til- 
kendegivelse af  Guds  Magt  og  Herlighed.  Men  dette  er  en 
Vildfarelse,  der  beror  paa  en  mangelfuld  Forstaaelse  af  Her- 
rens Hensigt  med  saadanne  Tilkendegivelser. 

Ved  Begyndelsen  af  Tidernes  Fyldes  Husholdning  var  det 
nødvendigt,  at  Gud  skulde  have  et  Vidne  paa  Jorden  i  Stand 
til,  gennem  personlig  Erfaring  og  Kundskab  at  bekæmpe 
Samtidens  Vildfarelser  vedrørende  Guddommen  og  lære  Men- 
neskene, at  Faderen  og  Sonnen  er  to  særskilte,  personlige 
Væsener  i  menneskelig  Skikkelse.  For  at  denne  Husholdnings 
udvalgte  Redskab  kunde  blive  et  saadant  Vidne,  var  det,  at 
de  to  Medlemmer  af  Guddommen  viste  sig  for  ham. 

Men  fordi  denne  Profet,  der  staar  som  Hovedet  for  den  vig- 
tigste af  alle  evangeliske  Husholdninger,  modtog  mange  Sy- 
ner og  Aabenbaringer  af  usædvanlig  Beskaffenhed  som  Svar 
paa  sine  Bønner  om  Visdom,  følger  det  ikke  deraf,  at  Hel- 
lige i  snævrere  Virkekredse  og  mindre  ansvarlige  Stillinger 

burde  vente  altid  at  have  deres  Bonner  besvarede  paa  samme 
Maade.  Saadanne  Svar  horte  ogsaa  for  hans  Vedkommende 
til  Undtagelserne.  I  de  allerfleste  Tilfælde  under  hans  Virk- 
somhed, da  han  trængte  til  og  oprigtigt  anraabte  Herren  om 
Visdom,  fik  han  ikke  Svaret  i  Form  af  overnaturlige  Til- 
kendegivelser, men  var  henvist  til  at  »udtænke  i  sit  Sind«  de 
Spørgsmaal,  der  voldte  ham  Bekymring,  eller  lose  dem  ved 
Forsøg,  Iagttagelser  eller  ad  Erfaringens  Vej,  som  alminde- 
lige Mennesker  gør. 

Det  er  sandt,  at  Herren  vil  give  Visdom  til  alle  sine  Børn, 
der  henvende  sig  til  ham  paa  rette  Maade,  men  det  vil  ikke 
altid  ske  ved  Aabenbaring.  Langt  snarere  vil  han  give  os  Vis- 
dom gennem  Erfaring  og  endog  gennem  Prover  og  Lidelser. 
Jesus  lærte  af  det,  han  led,  og  saaledes  maa  vi.  Der  er  visse 
Ting,  som  vi  ikke  kan  lære  paa  nogen  anden  Maade  end  ved 
Aabenbaring,  som  for  Eksempel,  at  Jesus  er  Kristus.  Men  der 
er  andre  Ting,  som  kun  kan  læres  gennem  Erfaring,  og  en  af 
disse  er  Forskellen  mellem  det  bitre  og  det  sode.  Vi  kan  ikke 
opnaa  Frelse,  for  vi  har  lært  denne  Forskel,  følgelig  er  Er- 
faring nødvendig  til  Frelse. 

Dersom  vi  kunde  løse  enhver  Opgave  i  Livet  ved  blot  at 
bede  vor  Fader  i  Himmelen  give  os  Losningen  gennem  Aaben- 
baring, vilde  vi  kun  have  ringe  Udbytte  af  vort  Ophold  paa 
Jorden.  Hvis  en  Regneelev  fik  alle  sine  Opgaver  lost  af  Læ- 
reren, vilde  han  aldrig  selv  lære  at  regne. 

Vi  burde  i  Sandhed  søge  Visdom  hos  vor  Fader  i  Himme- 
len gennem  Tro  og  Bon;  men  vi  burde  overlade  til  ham  at 
bestemme  Maaden,  hvorpaa  den  skal  blive  bragt  tiløs.  Somme- 
tider vil  han  besvare  vor  Bon  ved  en  direkte  Aabenbaring 
gennem  den  Helligaand,  hvilken  vil  fylde  Sjælen  med  Lys 
og  Ærefrygt  og  jage  al  Uro  og  Tvivl  ud  af  Sindet,  ligesom 
den  opgaaende  Sol  bortvejrer  Morket  paa  Jorden.  Sommetider 
vil  han  sende  en  Engel  med  Herrens  Ord  og  Befaling,  thi 
mange  Hellige  i  denne  Uddeling  har  modtaget  Engles  Be- 
tjening. Eller  han  vil  give  os  den  ønskede  Oplysning  gennem 

en  Drøm  eller  et  Syn.  Eller  han  vil  lade  den  Helligaand  røre 
ved  vor  Førstand,  saaledes  at  den  forynges  øg  udvides  og  er  i 
Stand  til  at  række  ud  efter  og  omfatte  de  Kundskabsskatte, 
som  vi  søgte  efter. 

Men  Guds  sædvanlige  Maade  at  give  os  den  Visdom  paa, 
som  vi  beder  ham  om,  er  at  anbringe  os  i  saadanne  Om- 
givelser og  lede  os  gennem  saadanne  Erfaringer,  at  vi  er- 
hverver os  denne  paa  en  naturlig  Maade.  Husk  ogsaa  paa,  at 
den,  som  beder  om  Visdom  øg  Forstaaelse  af  evangeliske 
Sandheder,  men  som  ikke  læser  eller  studerer  de  hellige 
Skrifter,  hvori  disse  Sandheder  findes,  eller  som  ikke  be- 
søger Herrens  Hus,  hvor  de  fremsættes  og  forklares,  vil  ikke 
kunne  »faa  noget  af  Herren«.  Og  den  Herrens  Tjener,  der  i  dit 
Hjem  eller  i  Forsamlingen  forkynder  dig  Herrens  Ord  — 
siger  dig  Sandheden,  er  maaske  den  Engel,  du  har  bedt  om. 
Thi  selv  en  Engel  fra  Himmelen  kunde  jo  kun  sige  dig  Sand- 
heden, og  dersom  du  ikke  vil  tro  Herrens  Tjenere  og  Skriftens 
Ord,  vil  du  heller  ikke  tro  en  Engel  fra  Himmelen. 

Visdommens  Skatte  er  ligesom  kostbare  Perler  og  sjældne 
Diamanter  —  de  findes  kun  efter  megen  Møje  og  Besvær.  Det 
er  denne  Møje  og  Besvær,  der  gør  dem  værdifulde.  Dersom 
enhver  kunde  pille  dem  op  paa  Marken,  vilde  de  ingen  Værdi 
have.  Dersom  vi  lever  vort  Liv  og  udfører  vor  Gerning  paa 
den  af  Gud  anviste  Maade,  vil  alt,  hvad  der  møder  os  i  Livet, 
forøge  vor  Visdom  og  bringe  os  nærmere  Gud.  »Alle  Ting 
tjene  dem  til  gode,  som  elske  Gud.«  Dersom  vi  nærer  og  ved- 
ligeholder Aabenbarelsens  Aand  og  holder  os  nær  til  Herren, 
medens  vi  gaar  igennem  Prøvelsernes  og  Erfaringernes  Skole, 
som  Gud  sender  os  igennem,  da  vil  vi  være  i  Stand  til  at 
høste  stor  Visdom  og  Kundskab,  hvilket  en  enhver  Sidste- 
Dages  Helligs  Pligt  og  Privilegium.  Men  ingen  af  os  har  Ret 
til  at  bestemme  Maaden,  hvorpaa  vore  Bønner  om  Visdom 
skal  besvares.  j  5  \\ 

MISSIONSNYHEDER. 

ANKOMST  OG  BESKIKKELSE.  Ældste  Walter  Nielsen 
fra  Logan,  Utah,  ankom  til  København  den  27.  Februar  for  at 
virke  som  Missionær  i  den  danske  Mission.  Han  er  beskikket 
til  Kobenhavns  Konference. 

Ældste  Oscar  E.  Søderquist  ankom  til  Kobenhavn  den  13. 

Februar  paa  Vej  til  Sverige,  men  indtil  han  kan  faa  sit  Pas  i 

Orden,  er  han  midlertidigt  overført  til  den  danske  Mission. 

Han  er  beskikket  til  Aarhus  Konference. 

John  S.  Hansen, 
Missionspræsiclent. 


FULDKOMMENHEDENS  VEJ. 

(Af  Orson  F.  Whitney,  en  af  de  tolv  Apostle.) 

Enhver  god  Kristen  betragter  Kristi  Evangelium  som  Mid- 
let, og  det  eneste  Middel  til  Opnaaelsen  af  Frelse  for  Men- 
neskene. Det  er  en  Redningsbaad,  en  Brandstige  eller  en  Vej 
ud  af  en  livsfarlig  Situation.  For  Sidste -Dages  Hellige  er  det 
alt  dette  og  mere.  En  guddommelig  Plan  til  menneskelig 
Fremadskriden,  en  Fuldkommenhedens  Vej,  udarbejdet  som 
en  saadan  før  Verdens  Grundvold  blev  lagt,  for  Mennesket 
havde  Brug  for  Frelse  —  saaledes  er  Kristi  Evangelium,  som 
det  blev  forkyndt  af  Joseph  Smith,  og  som  det  modtages  og 
proklameres  af  hans  Efterfølgere. 

Følgelig,  naar  vi  taler  om  Evangeliet,  eller  det  glade  Bud- 
skab, (thi  dette  er  den  bogstavelige  Betydning  af  Ordet),  har 
vi  mere  i  Tankerne  end  netop  Tro,  Omvendelse,  Daab  og 
andre  af  »Evangeliets  Love  og  Ordinancer«.  Disse  kan  al- 
deles ikke  adskilles  fra  de  grundlæggende  Principper,  hvor- 
paa  de  hviler  —  de  mægtige  Grundstene:  Offer  og  Forlosning, 
uden  hvilke  al  denne  hellige  Lovgivning  vilde  være  uvirksom 
og  uden  Betydning.  Ejheller  kan  disse  Grundprincipper  ad- 
skilles fra  Idéen  om  uendelig  Fremadskriden,  om  evig  Her- 

lighed,  hvis  Opnaaelse  for  Mennesket  er  den  store  og  vidt- 
rækkende Hensigt  med  Kundgørelsen  af  Evangeliets  Lov,  og 
hvorfor  Evangeliet  i  dets  Fylde  blev  oprettet. 

Udtrykket  »Evangeliets  Fylde«  er  et  relativt  Begreb  saa  vidt 
det  angaar  Guds  aabenbarede  Vilje.  Der  kan  ikke  være  nogen 
absolut  Fylde,  før  alle  Ting  er  tilkendegivne,  og  en  saadan 
Udfoldelse  af  Lys  og  Sandhed  kan  kun  komme  til  et  Folk,  der 
er  beredt  paa  at  modtage  og  gøre  fornuftig  Brug  af  den.  »Men 
naar  det  fuldkomne  kommer,  da  skal  det  stykkevise  forgaa.« 
(1.  Kor.  13:  10.)  Indtil  da  maa  en  forholdsmæssig  Fylde,  eller 
saa  meget  som  den  begrænsede  menneskelige  Fatteevne  kan 
begribe  af  uendelig  Visdom,  være  tilstrækkelig  for  Jordens 
Beboere,  og  vedblive  at  være  det  højeste  Maal,  selv  blandt  de 
mest  Oplyste. 

I  sin  fuldeste  Udstrækning  betyder  Evangeliet  alt,  hvad  der 
er  forbundet  med  den  Forløsergerning,  som  udfortes  af  det 
guddommelige  Væsen,  der  blandt  Menneskene  er  kendt  under 
Navnet  Jesus  af  Nazareth,  men  som  var  og  er  ingen  andre 
end  Jehovah,  Israels  Gud,  (Pag.  Bog  110:  1 — 4),  der  »kom  til 
sit  eget«,  men  blev  forkastet,  korsfæstet  og  dode  for  at  for- 
løse Verden.  Der  er  kun  ét  sandt  Evangelium,  og  der  kan  kun 
være  ét.  (Gal.  1:  6 — 9.)  Beretningerne  om  Jesu  Liv,  skrevne 
af  Matthæus,  Markus,  Lukas  og  Johannes,  kaldes  »Evan- 
gelier«, fordi  de  handler  om  Herrens  personlige  Lærergerning 
paa  Jorden;  men  i  Virkeligheden  er  de  kun  Dele  og  Brudstyk- 
ker af  den  fuldstændige  evangeliske  Historie.  Frelserens  Liv, 
Død,  Opstandelse  og  Himmelfart,  med  de  af  ham  foreskrevne 
Betingelser,  ved  hvilke  den  faldne  Menneskehed  kan  modtage 
yderligere  Velsignelser  gennem  hans  Sonoffer  for  Synd;  alle 
disse  er  evangeliske  Kendsgerninger,  men  er  ikke  Evangeliet 
i  sin  Helhed.  Den  fuldstændige  »Historie«  om  Frelseren  og 
Forløseren,  den  Gud,  som  døde,  for  at  Mennesket  kunde  leve, 
omfatter  Begivenheder  baade  i  Fortid  og  i  Fremtid,  baade  i 
Forudtilværelsen  og  efter  Døden;  Scenen,  hvori  han  blev  valgt 
tiL  at   spille   sin   store   Rolle    i  det   vældige   Menneskehedens 

Drama,  og  andre  endnu  ikke  udfoldede  Scener,  i  hvilke  han 
vil  have  en  endnu  herligere  Optræden  paa  Tidsaldrenes  Skue- 
plads som  den  uforlignelige  Kongernes  Konge,  der  vil  regere 
paa  Jorden  i  tusinde  Aar. 

Kristi  Evangelium  er  »en  Guds  Kraft  til  Frelse«  (Rom. 
1:  16).  Men  det  er  ikke  alt.  Det  er  en  Guds  Kraft  til  Ophøjelse, 
en  Plan  udarbejdet  af  Alvidenhedens  Herre,  hvorved  Men- 
nesket, et  Guds  Barn,  kan  gaa  fremad  Skridt  for  Skridt  i 
sjælelig  Udvikling,  indtil  det  bliver  lig  sin  himmelske  Fader, 
og  Arvinger  til  evige  Troner  og  modtager  en  Fylde  af  Glæde. 
(Pag.  Bog  76:  50—70;  93:  33;  Abraham  3:  26.) 

Dette  er  Ophøjelse.  Det  er  mere  end  Frelse,  nemlig  en  Ud- 
videlse af  det  Begreb  eller  den  Tilstand  —  Frelse  med  »noget 
tillagt«.  Paa  samme  Maade  er  Frelse  en  Udvidelse  af  Be- 
grebet Forløsning.  En  Sjæl  kan  være  forløst  —  være  oprejst 
fra  de  Døde  —  og  dog,  paa  den  store  Dommens  Dag,  blive 
straffet  for  onde  Gerninger,  gjorte  i  Livet.  Ligeledes  kan  en 
Sjæl  blive  forløst  og  frelst,  og  dog  ikke  opnaa  den  Herlighed, 
der  er  forbundet  med  Ophøjelse.  At  forløse,  frelse  og  ophoje 
er  Jesu  Kristi  Evangeliums  tredobbelte  Hensigt. 

»Det  evige  Evangelium«  (Aab.  14:  6),  det  samme  i  Gaar, 
i  Dag  og  for  evigt.  Det  blev  til  hos  Gud  i  Himlen,  for  denne 
Jord  blev  dannet,  og  blev  aabenbaret  til  Mennesket  i  Tidernes 
Morgen.  Det  var  Midlet,  ved  hvilket  Adam,  vor  store  Stam- 
fader, igen  opnaaede  at  komme  i  Samkvem  med  Gud  efter 
Uddrivelsen  af  Edens  Have;  og  det  er  Midlet,  hvorved  hans 
Efterkommere  kan  følge  ham  ind  i  det  celestiale  Rige,  hvis 
de  vil.  Den  samme  Sti,  som  han  fulgte,  indtil  han  var  udenfor 
Rækkevidden  af  hans  Overtrædelses  frygtelige  Følger,  maa 
ogsaa  følges  af  hele  Menneskeheden,  der  fra  ham  har  arvet 
Faldets  Følger,  thi  ellers  vil  de  aldrig  se  Guds  Ansigt  i  den 
evige  Herlighed. 

Evangeliets  Oprindelse  og  den  ædle  Hensigt,  i  hvilken  det 
blev  formet,  er  antydet  af  Profeten  Joseph  i  følgende  Udtryk: 
»Menneskets  oprindelige  Grundelementer  er  selveksisterende 

med  Gud.  Gud  selv,  hvis  Herlighed  var  midt  iblandt  disse 
Aander,  tog  sig  for,  fordi  han  var  mere  intelligent  end  de,  at 
udarbejde  Love,  hvorved  Resten  kunde  opnaa  at  skride  fremad 
ligesom  ham  selv.« 

At  sige  dette,  er  det  samme  som  at  sige,  at  vor  himmelske 
Fader  ikke  er  nogen  Monopolist.  Ligesom  han  er  almægtig  og 
altstyrende,  er  han  ogsaa  medfølende  og  altruistisk,  og  har  de 
mindste  og  svageste  af  sine  Børns  Velfærd  og  Lykke  paå 
Hjerte.  Og  ikke  alene  dette,  men  ogsaa  deres  Fremgang  og 
Udvikling.  I  Stedet  for  at  bruge  den  Magt  og  Visdom,  som 
han  fandt  sig  i  Besiddelse  af,  til  at  ophøje  sig  selv,  til  at  op- 
rette og  fortsætte  et  autokratisk  og  enevældigt  Herredømme, 
gjorde  den  store  og  ædle  Fyrste  Brug  af  sin  højere  Intelligens 
til  Fordel  for  de  mindre  Aander  omkring  den  evige  Trone, 
og  gav  Love,  hvorved  disse  kunde  hæve  sig  til  det  samme  høje 
Trin,  som  han  nu  indtager.  Han  besluttede,  kort  sagt,  at  lofte 
dem  op  til  sit  eget  aandelige  Udviklingstrin  og  dele  Forvalt- 
ningen af  Universets  Riger  med  dem.  Saaledes  er  Guddomme- 
lighedens Demokrati. 

Som  et  System  af  Love  og  Ordinancer  er  Evangeliet  et  Pro- 
dukt af  uendelig  Visdom,  en  Guds  Gerning,  en  Skabelse.  Men 
ligesom  alle  andre  Skabelser,  blev  det  dannet  af  forud  eksi- 
sterende Materialier.  »Intelligens  eller  Sandhedens  Lys  blev 
aldrig  skabt  eller  dannet  og  kan  ejheller  blive  det«  (93:  29). 
En  evig,  uforanderlig  Sandhed  —  det  er,  hvad  Evangeliets 
Grundprincipper  er.  Disse  blev  aldrig  skabte.  Gud  er  ikke 
deres  Ophav;  men  i  Erkendelsen  af  deres  Værdi,  deres  Hen- 
sigtsmæssighed ved  Gennemførelsen  af  sine  ædle  Hensigter, 
gjorde  han  Brug  af  dem  med  dette  Formaal  for  Øje.  I  Be- 
vidstheden om  disse  Princippers  forædlende  og  ophøjede  Ka- 
rakter og  Indflydelse,  udarbejdede  han  en  Plan,  indeholdende 
disse  Principper,  som  den  mest  virkningsfulde  Maade  at  til- 
vejebringe Frelse  og  Ophøjelse  for  Menneskene  paa. 

Ved  »Grundprincipper«  mener  jeg  saadanne  Principper 
som  Tro  og  Omvendelse,  hvilke  er  selveksisterende,  uskabe- 


95 

lige.  Ordinancer,  som  Daab  eller  Haandspaalæggelse,  tilhører 
en  anden  Klasse.  Disse  kunde  have,  og  har  udentvivl  ogsaa 
haft,  en  Begyndelse.  Ikke  saaledes  med  de  evige  Principper, 
hvorpaa  de  hviler. 

Evangeliet  blev  tilvejebragt  for  de  af  Guds  Børn,  der  var 
skredet  saa  langt  frem,  som  det  var  muligt  for  dem  i  Aan- 
dernes  Verden,  for  de  modtog  Legemer;  og  deres  yderligere 
Fremadskriden  blev  muliggjort,  ifølge  denne  Plan,  gennem 
Kristi  Sonoffer,  der  opvejede  Adams  Fald  og  tilintetgjorde 
de  dødelige  Følger  af  den  oprindelige  Synd.  Faldet  og  For- 
losningen var  saaledes  Midler  til  et  Maal,  og  Maalet:  him- 
melsk Lykke,  en  Fylde  af  Glæde,  opnaas  gennem  Jesu  Kristi 
Evangelium,  der  er  en  Guds  Kraft  til  Ophøjelse. 

Alle  Enkeltheder  forbunden  med  Menneskets  jordiske  Pil- 
grimsgang  var  kendte  og  arrangerede,  for  denne  Pilgrimsgang 
begyndte.  Da  Faldet  var  forudset,  blev  Forløsningen  forud- 
beskikket.  Evangeliet  blev  oprettet  og  En  kaldet  til  at  sætte 
det  i  Udførelse.  Da  hele  Maskineriet  var  fuldført,  blev  det 
sat  i  Gang.  Fuldkommenhed  —  at  hæve  det  menneskelige  til 
det  guddommelige  —  var  det  store,  evige  Maal;  og  i  glad  For- 
ventning om  det  skønne  og  herlige  Resultat,  der  tiisids t 
maatte  komme,  trods  mellemliggende  Sorger  og  Prøver,  var 
det  at  »Morgenstjernerne  sang  til  Hobe,  og  alle  Guds  Bom 
raabte  af  Glæde«. 


HØJE  IDEALER. 

Et  højt  Ideal  er,  naar  det  først  forstaas,  lig  Solen  i  vort 
Planetsystem,  der  tiltrækker  alle  de  andre  Himmellegemer; 
alle  Skygger  peger  mod  dens  Centrum. 

Den  opadstræbende  Higen  af  et  Menneske  besjælet  af  Sand- 
hedens Aand  er  Midlet,  ved  Hjælp  af  hvilket  et  Ideal  bliver 
til  en  Virkelighed. 

I  gamle  Dage  blev  der  i  Krigens  Tid  tændt  Bavner,  som 
skulde  hjælpe  Flygtningen  at  finde  Vej  til  Sikkerhed.  Reli- 

gionen  er  en  Bavne  for  hele  Verden,  og  Forskellen  er  kun,  at 
Krigen  mellem  godt  og  ondt  fortsættes  uophørligt. 

Nordstjernen  er  en  vidunderlig  Vejviser  for  den,  som  er 
faret  vild  —  hvis  han  har  iagttaget  dens  Stilling  i  Forhold  til 
ham  selv  og  hans  Omgivelser;  men  af  sig  selv  kan  Stjernen 
intet  udrette.  Det  er  Vandringsmandens  Kundskab  og  Energi, 
anvendt  med  Iver  og  paa  rette  Maade,  der  vil  give  ham  den 
rette  Retning  og  lede  ham  til  Maalet. 

Det  samme  gælder  Religionen;  den  er  kun  til  Nytte,  efter- 
som vi  gør  Brug  af  den. 

Med  andre  Ord,  et  Menneskes  Religion  er  hans  daglige  Liv, 
hans  Handlinger.  Det,  der  findes  i  Boger,  er  kun  en  Beret- 
ning om,  hvad  der  er  eller  kan  opnaas,  og  har  ikke  mere  at 
gore  med  et  sandt  religiøst  Liv,  end  et  Kapitel  om  Astronomi 
har  at  gøre  med  Maanens  Bevægelser. 

Det  retfærdige  Menneskes  Religion  er  hans  Levnedsløb,  ikke 
nedskrevet  i  Bøger,  men  i  Gerninger. 

I  Lunden  histovre  ser  jeg  et  Elmetræ,  men  den  Kendsger- 
ning, at  det  er  rodfæstet  i  den  samme  Jord,  varmet  af  den 
samme  Sol  og  vokser  midt  i  en  Egeskov,  gør  ikke  dette  Elme- 
træ til  en  Eg.  Ejheller  vil  Navnet  eller  Trosbekendelsen,  selv 
om  den  i  sig  selv  er  sand,  give  alle  Tilhængere  Guldstemplet. 

Af  Frugten  kender  vi  Træet.  En  ren  Kilde  giver  ikke  urent 
Vand,  og  et  rent  Liv  er  ikke  bygget  paa  urene  Motiver. 

Vi  kan  leve  i  Fortiden  ved  Historien,  i  Fremtiden  ved 
Haabet,  men  i  Nutiden  kan  vi  kun  leve  ved  vore  Gerninger. 

(»Liahona«.) 

